CELEX: 62011TN0003
Language: da
Date: 2011-01-04 00:00:00
Title: Sag T-3/11: Sag anlagt den 4. januar 2011 — Portugal mod Kommissionen

7.5.2011   
            
            
               DA
            
            
               Den Europæiske Unions Tidende
            
            
               C 139/18
            
         Sag anlagt den 4. januar 2011 — Portugal mod Kommissionen
   (Sag T-3/11)
   2011/C 139/36
   Processprog: portugisisk
   
      Parter
   
   
      Sagsøger: Den Portugisiske Republik (ved L. Inez Fernandes, M. Figueiredo og J. Saraiva de Almeida, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse K(2010) 7555 af 4. november 2010 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres for så vidt angår den del, som på grund af »Svagheder i LPIS-GIS, udførelse af kontroller på stedet og beregning af sanktioner« pålægger finansielle korrektioner på diverse foranstaltninger, idet et beløb på 40 690 655,11 EUR vedrørende udgifter, som sagsøgeren har anmeldt for regnskabsårene 2005, 2006 og 2007, udelukkes fra EU-finansiering.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren gør til støtte for sit søgsmål ti anbringender gældende.
   
               1)
            
            
               Første anbringende, om at Kommissionen har begået en åbenbar fejl, idet den ikke har taget højde for de oplysninger, som de portugisiske myndigheder har forelagt vedrørende de gennemførte kontroller på området for SIP-SIG på grundlag af en risikoanalyse indenfor anvendelsesområdet for artikel 27 i Kommissionens forordning (EF) nr. 796/2004.
            
         
               2)
            
            
               Andet anbringende, om at Kommissionen har begået en åbenbar fejl, idet den ikke har taget højde for de oplysninger, som de portugisiske myndigheder har forelagt vedrørende hyppigheden af de gennemførte kontroller på området for SIP-SIG inden for anvendelsesområdet for artikel 26 i Kommissionens forordning (EF) nr. 796/2004.
            
         
               3)
            
            
               Tredje anbringende, om at Kommissionen har begået en åbenbar fejl, idet den ikke har taget højde for de oplysninger, som de portugisiske myndigheder har forelagt, vedrørende de gennemførte kontroller på området for SIP-SIG efter reglen 75 %/90 %, som der henvises til i artikel 24, stk. 1, litra c), i Kommissionens forordning (EF) nr. 796/2004.
            
         
               4)
            
            
               Fjerde anbringende, om at Kommissionen har begået en åbenbar fejl, idet den udelukkende på grundlag af et enkelt særtilfælde vedrørende inkluderingen af en motorvej på et støtteberettiget areal vurderede, at der var alvorlig og begrundet tvivl med hensyn til, om kontrollerne var ineffektive og/eller mangelfulde.
            
         
               5)
            
            
               Femte anbringende, om at Kommissionen har begået en åbenbar fejl i forbindelse med anvendelsen af »Retningslinjer for beregning af de finansielle følger ved udarbejdelsen af beslutningen om regnskabsafslutning for EUGFL, Garantisektionen«, som fremgår af dokument nr. VI/5330/1997-PT, med deraf følgende tilsidesættelse af lighedsprincippet for medlemsstaterne.
            
         
               6)
            
            
               Sjette anbringende, om at Kommissionen har begået en åbenbar fejl, idet den anvendte finansielle korrektioner ud over udgifterne vedrørende enkeltbetalingsordningen for regnskabsåret 2006, således at alle foranstaltninger i første og anden søjle blev omfattet.
            
         
               7)
            
            
               Syvende anbringende, om at Kommissionen har begået en åbenbar fejl, idet den ikke ved »Beregning af sanktioner« har taget højde for de oplysninger, der er forelagt af de portugisiske myndigheder, hvoraf fremgår, at artikel 49, stk. 1, i Kommissionens forordning (EF) nr. 796/2004 er overholdt, og at der ikke foreligger risiko for Fonden, således at den anfægtede afgørelse i denne henseende ligeledes udgør en tilsidesættelse af proportionalitetsprincippet.
            
         
               8)
            
            
               Ottende anbringende, om at Kommissionen har begået en åbenbar fejl, idet den i lyset af de oplysninger, som er fremlagt af de portugisiske myndigheder, som påviser, at artikel 53 i Kommissionens forordning (EF) nr. 796/2004 er overholdt fuldt ud, fandt, at der forelå forsætlig misligholdelse.
            
         
               9)
            
            
               Niende anbringende, om at Kommissionen har begået en åbenbar fejl, idet den ikke har taget højde for de oplysninger, som er fremlagt af de portugisiske myndigheder, og som påviser, at artikel 21 i forordning nr. 2237/2003 for året 2004 og artikel 13, stk. 2, i Kommissionens forordning (EF) nr. 796/2004 for året 2005 er overholdt i forbindelse med kontrollerne af trætætheden for nøddetræer.
            
         
               10)
            
            
               Tiende anbringende, om at Kommissionen har begået en åbenbar fejl med hensyn til de korrektioner, der er foretaget på beløb, som er betalt inden for området af foranstaltningen »Tillægsstøtte« — dyrepræmier og midler fra enkeltbetalingsordningen til særlige rettigheder.